《读少陵诗》
宋代·陈棣

建安七子文，骚雅生赘疠。
除苛起膏肓，公为第一流。
满朝竞飞翔，惟公独淹留。
平生一严武，几成鞭虎头。
定知诗穷人，到骨未肯休。
执友自青云，蹭跳老沧洲。
破除世万家，曲生聊可谋。
危言竟何补，软语只自羞。
成此一段奇，政坐多牢愁。
收拾万丈光，千古射斗牛。
开卷想清标，凛如对霜秋。
闭户味膏馥，妄言希骅骝。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。